钦定古今图书集成/明伦汇编/闺媛典/第131卷 > 熊子锳妻胡氏〈严氏附〉
## 钦定古今图书集成/明伦汇编/闺媛典/第131卷 > 熊子锳妻胡氏〈严氏附〉

按《武昌县志》：“胡氏，蕲州人，绵州教授显之女，安县尹
熊子锳妻。生子甫一月，夫亡。氏昼夜号恸，永屏华饰，
屏息不逾阃阈。后翁还武昌，父母已家绵州，难其少
寡，留之，翁姑亦怜而听焉。氏曰：‘儿熊氏妇，奚留为’？遂
扶榇归葬，蓄刀床头，以拒不谅。及疾危，夫之弟善医，
将往诊，氏曰：‘嫂叔不相问也。且吾未亡人，安用药为’？”
年八十二卒。有司式其庐，太守锺选为刻石“旌善亭。”
其孙妇严氏，棣妻也，年二十而寡，守节如胡。